Tajudeen Abdul-Raheem

Tajudeen Abdul-Raheem (6 January 1961 – 25 May 2009) be Pan-African scholar plus activist. De main role wey e play be sey e be General Secretary for Seventh Pan-African Congress wey happun for 1994. E sana serve as director for Justice Africa, den Deputy Director for United Nations Millennium Campaign for Africa. E too dey write for plenti newspapers den journals across Africa.

 Childhood den studies 
Dem born Abdul-Raheem insyd Funtua, Nigeria insyd 1961.

Abdul-Raheem get ein undergraduate degree for political science from Bayero University Kano, den e be Rhodes scholar for Oxford University, wey e take get ein PhD for politics. E sana study for Buffalo University.

 Activist den author 
Abdul-Raheem move go London insyd 1989. As e dey live dea, e co-found Africa Research and Information Bureau (ARIB) for 1990. Later, e rise come be General Secretary for Seventh Pan-African Congress wey happun for Kampala insyd 1994. Na former Tanzanian politician A.M. Babu encourage am make e take dis position. E sana serve as director for Justice Africa, den Deputy Director for United Nations Millennium Campaign for Africa, plus e dey write for newspapers den journals across Africa.

Taju, as people fondly dey call am, dedicate ein life to Pan-African vision plus peaceful unification of Africa. E lef ein wife, Mounira Chaieb, den two daughters, Ayesha and Aida.

E be thinker and writer, but above all, e be mighty talker wey inspire den influence whole generation of Africans den Africanists plus ein mix of passion den humor. People see am as ironic sey e die for 25 May – Africa Day.

 Death 
Abdul-Raheem die wey ein age be 48 inside one road accident wey happen for 25 May 2009 for Nairobi, Kenya. E dey go airport go catch flight go Rwanda, wey dem bin plan make e meet plus de President of Rwanda.Tributes to a fallen giant Pambazuka News According to geographer Patricia Daley, de accident happen under some unclear plus maybe suspicious condition: "Dem wey see de body talk say de kind injury wey e get no match make person dey drive fast, plus no be say any oda motor dey involved."

 References 

Category:1961 births
Category:2009 deaths
Category:Nigerian people
Category:Human
Category:Nigerian pan-Africanists
Category:Anti-poverty advocates
Category:Road incident deaths insyd Kenya
Category:Nigerian human rights activists
Category:Bayero University Kano alumni